ועדת הכלכלה, כנסת 17, פרוטוקול מספר 702, 2008-11-02 08:30

ישראל חסון: אנחנו זימנו את הדיון הזה בהתראה קצרה מאוד וכיאה לפינוי מוטס ועשיית הדברים בקצב המהיר והדרוש להצלת חיי אדם.

ישראל חסון: קיבלנו פנייה מחברת להק בה נאמר לנו שהנושא של פינוי מוטס עלול להיפסק ובכך לפגוע בשירות מאוד חיוני לתושבים שהם רחוקים ממרכזים רפואיים.

ישראל חסון: אני לא רוצה לומר את דעתי מלכתחילה כי זה לא הוגן שיש לי דעה מגובשת בעניין, אני מעדיף לשמוע קצת נתונים על הנושא הזה.

שרון שילה: אני עוסק בתחום של פינוי באמצעות מסוקים מעל 20 שנה בצה"ל.

שרון שילה: ב-3 השנים האחרונות אני עוסק בצד האזרחי של התחום הזה.

שרון שילה: חברת להק תעופה הוקמה מתוך ואקום שקיים במדינת ישראל.

שרון שילה: הוואקום הוא שאין פינוי סדיר באמצעות מסוקי פינוי מאזורי הפריפריה במדינת ישראל.

שרון שילה: החברה הוקמה על לקחי ועדת שיינין, שקבעה שבפריפריות – בעיקר באזור הדרום והצפון המרוחק – יש צורך בשירות שכזה.

שרון שילה: מזה כשנה אנחנו פועלים בצפון, במנחת בית החולים פורייה ליד טבריה.

שרון שילה: בהמשך ניסינו לפעול במרכז ובדרום, אבל בעצם הגענו למצב שבו אחרי ביצוע מאות פינויים - גם של נפגעי תאונות וגם של אחרים - אנחנו מוצאים את עצמנו במצב שאנחנו ממשיכים לממן את השירות באופן עצמאי ולא מקבלים תמורה עבור השירות מהגורמים שאמורים לשלם, קרי חברות הביטוח.

שרון שילה: כשהלכנו לפתוח את השירות הזה קיבלנו את כל האישורים המתאימים ממשרד הבריאות, ממשרד התחבורה.

שרון שילה: היינו גם במגעים עם משרד האוצר כדי לוודא שהשירות הנ"ל לנפגעי תאונות דרכים קיים בחוק ושאפשר לפעול על פי החוק הקיים ולא צריך לעשות הסדרים מיוחדים עם חברות הביטוח.

שרון שילה: חשוב שכולם ידעו שחוק פיצוי לנפגעי תאונות דרכים משנת 1970 מכיל בתוכו גם פינוי באמצעות מסוקים.

שרון שילה: החוק הזה מעניק לכל אחד מאיתנו שעושה ביטוח חובה לרכב שלו את האפשרות להיות מפונה באמצעות מסוקים.

שרון שילה: כך נאמר לנו על ידי המפקח על הביטוח.

שרון שילה: לאור זה פעלנו.

שרון שילה: גם בנושא של תמחור השירות לא הלכנו וירינו באפילה, אלא בדקנו את תמחורי משרד הביטחון לפינוי באמצעות מסוקי חיל האוויר.

שרון שילה: את התחום הזה אני מכיר טוב מאוד.

שרון שילה: פעלנו לאור כל מהממצאים האלה.

שרון שילה: בכל מדינות העולם המערבי שירות של פינוי נפגעים באמצעות מסוקים ממומן על ידי הממשלה, או שהממשלה נותנת סיוע חלקי לחברות המבצעות את השירות הזה.

שרון שילה: אפשר לבדוק את זה בכל מדינה מערבית בעולם.

שרון שילה: את העבודה הזאת עשינו.

שרון שילה: אנחנו לא ביקשנו סיוע ממשלתי, אנחנו רק ביקשנו לדעת את החוק.

שרון שילה: אנחנו מבקשים שמי שמבטח את אזרחי מדינת ישראל ישלם כדי שאפשר יהיה להציל את חייהם או להטיב את מצבם בעת פציעה חמורה.

שרון שילה: כיום אנחנו מוצאים את עצמנו במצב שאנחנו כחברה פרטית מממנים את השירות הזה לאזרחי המדינה.

שרון שילה: אנחנו חושבים שזה מצב לא סביר.

ד"ר ערן טלאור: אני מקבל פצועים שהמסוקים האלה מעבירים ופצועים שמועברים לא על ידי מסוקים.

ד"ר ערן טלאור: אנחנו מקבלים פצועים מכל אזור הצפון, אם זה ישירות מהתאונה או דרך בתי החולים.

ד"ר ערן טלאור: רק בשנה האחרונה קיבלנו 121 פצועים מוסקים.

ד"ר ערן טלאור: אנחנו מקבלים מעל 750 מקרים קשים במשך שנה.

ד"ר ערן טלאור: אני לא מבין בכלכלה.

ד"ר ערן טלאור: אני מבין בחיי אדם.

ד"ר ערן טלאור: אני בא להציל חיי אדם.

ד"ר ערן טלאור: ילד בן 5 נפצע לפני שנה מול כלא שאטא בתאונת דרכים.

ד"ר ערן טלאור: הילד הזה הגיע תוך פחות משעה לבית חולים.

ד"ר ערן טלאור: תוך פחות משעה וחצי הוא היה בחדר ניתוח.

ד"ר ערן טלאור: מי שקורא קצת ספרות יודע שפגיעות ראש חייבות להיות מנותחות תוך שעה וחצי מרגע הפגיעה שלהן.

ד"ר ערן טלאור: פגיעות ראש מדממות שתופסות נפח צריכות להיות מנותחות תוך שעה וחצי מרגע הפגיעה, כי אחרת מצטרף נזק משני והסיכוי שלנו להציל את אותם אנשים הולך וקטן מדקה לדקה.

ד"ר ערן טלאור: מה שנותן לנו המסוק זה מהירות.

ד"ר ערן טלאור: בחורה בת 20 שנפגעה בצמח בתאונת דרכים הגיעה תוך פחות משעה לבית חולים.

ד"ר ערן טלאור: תוך פחות משעה וחצי היא הייתה בחדר ניתוח וניקזנו את הדימום מתוך המוח.

ד"ר ערן טלאור: היא הלכה הביתה.

ד"ר ערן טלאור: זה השירות.

ד"ר ערן טלאור: על שירות כזה אי אפשר לוותר.

ד"ר ערן טלאור: השירות הזה מציל חיי אדם.

ד"ר ערן טלאור: אני לא רוצה להיכנס לסטטיסטיקות, הן מאוד קשות.

ד"ר ערן טלאור: אדם שנפגע בתאונת דרכים איננו סטטיסטיקה.

ד"ר ערן טלאור: בן אדם שנפגע בתאונת דרכים זה 100%.

ד"ר ערן טלאור: אם נפסיק שירות שכזה אני לא ארצה להיות זה שיעמוד מול האימא.

ד"ר ערן טלאור: תאמינו לי, אני עומד.

ד"ר ערן טלאור: התפקיד הכי קשה שלי בבית החולים זה לא לטפל בפצועים, אלא לעמוד מול האימא ולהגיד לה שלא הצלחתי להציל את הילד שלה.

ד"ר ערן טלאור: המהירות של הבאת הפצועים למרכז טראומה, למרכז שיש בו את כל השירותים זה דבר שמציל חיים.

ד"ר ערן טלאור: אני יכול לעמוד בפני האימא ולהגיד שהצלחנו.

ד"ר ערן טלאור: אם השירות הזה ייפסק אני לא אוכל להגיד את זה.

ד"ר ערן טלאור: לא מעניין אותי איזו חברה תפעיל את השירות הזה , לא מעניין אותי מי יממן את השירות הזה.

ד"ר ערן טלאור: אני חושב שזה שירות שמציל חיים.

ד"ר ערן טלאור: יש לי דוגמאות של אנשים צעירים, של אנשים מבוגרים ושל ילדים קטנים.

ד"ר ערן טלאור: רק בשבת לקחנו ילד להדסה עין-כרם במסוק על מנת שישתילו לו יד.

ד"ר ערן טלאור: זה חייב להיות מיידי, כי אם לא מגיעים בזמן היד הולכת.

ד"ר ערן טלאור: מי שיפסיק את השירות הזה יחויב בחיי אדם.

ד"ר ערן טלאור: שזה לא יישמע אחרת.

ד"ר ערן טלאור: אני אביא אותו במקומי על מנת שיעמוד מול האימא ויגיד למה הילד הזה לא הגיע בזמן לבית חולים.

ד"ר ערן טלאור: אני רוצה לראות אתכם עומדים ואומרים את זה.

ד"ר ערן טלאור: אסור להפסיק את השירות הזה.

עופר דן: אנחנו משתפים פעולה עם חברת להק בכך שאנחנו נותנים להם את הכוח הפרמדיקי.

עופר דן: כל הפרמדיקים מועסקים על ידנו.

עופר דן: כל הנושא הרפואי מתופעל על ידנו, כולל הציוד הרפואי שהוא שלנו.

עופר דן: אנחנו עובדים תחת הסכם.

עופר דן: בהסכם הזה חברת להק משלמת לנו.

עופר דן: בגלל הבעיות הכספיות שיש ללהק בגביית הכספים אנחנו נפגעים.

עופר דן: אנחנו לא יכולים לקבל את הכספים לפעולות השוטפות שלנו.

עופר דן: אנחנו הם אלה שמזניקים את חברת להק.

עופר דן: אנחנו אלה שפוגשים את הפצוע בשטח.

ישראל חסון: מה הסמכות שלכם על פי החוק לקבוע את אופן הפינוי?

עופר דן: זה התפקיד היום יומי שלנו.

עופר דן: הסמכות היא על פי חוק.

עופר דן: חוק מד"א קובע שמד"א צריך לתת שירות עזרה ראשונה לתושבי המדינה.

עופר דן: זה חלק מהשירות של עזרה ראשונה.

עופר דן: בדרך כלל מגיע לשם מישהו באמבולנס, מישהו בניידת טיפול נמרץ, כונן ברכבו הפרטי, או מתנדבים שעוברים כבדרך אגב במקום.

עופר דן: הבקרה שמישהו מטעם מד"א עושה בשטח רק מוסיפה ליעילות של השירות.

עופר דן: לא מזניקים עבור כל מקרה מסוק, אלא רק אחרי שמישהו מקצועי בדק בשטח.

עופר דן: יש לנו נהלים.

ישראל חסון: אנחנו חייבים להתמקד בתהליך.

ישראל חסון: הסוגיה שעומדת פה היא חובת התשלום והפיצוי.

ישראל חסון: כשאתה מזניק פינוי מוטס מי מחויב בתשלום לחברת להק?

עופר דן: חברת להק מחייבת את מי שהיא רוצה.

עופר דן: אנחנו מחייבים את חברת להק בגין הפינוי והטיפול שאנחנו עושים בשטח.

עופר דן: אנחנו מחייבים את חברת להק בגין הפרמדיקים שאנחנו נותנים להליקופטר.

עופר דן: חברת להק מחייבת את החולה או את חברת הביטוח של החולה.

ישראל חסון: האם מבחינתך זה שקוף?

עופר דן: מבחינתי זה שקוף.

לאה ורון: אלמלא הייתם מזמינים את חברת להק להטיס נפגע מי היה מכסה את ההזמנה שלכם?

עופר דן: החולה היה נושא בתשלום, כשקופת חולים או חברת הביטוח היו מחזירות לו.

ישראל חסון: מה במקרה של חיל האוויר?

עופר דן: חיל האוויר מתעסק עם חברות הביטוח.

ישראל חסון: האם הזעקתם את חיל האוויר בתאונת הרכבת?

עופר דן: לא התעסקנו בזה.

עופר דן: חיל האוויר התעסק מול חברות הביטוח.

ישראל חסון: האם חברת הביטוח מזניקה את חיל האוויר?

עופר דן: אנחנו גבינו מחברות הביטוח את חלקנו בנושא הזה של תאונת הרכבת.

ישראל חסון: מי מזניק את חיל האוויר לפינוי?

עופר דן: אנחנו הזעקנו אותם.

עופר דן: אנחנו לא נושאים בתשלום.

עופר דן: חיל האוויר מחייב את חברת הביטוח.

ישראל חסון: האם לחיל האוויר היו בעיות של תשלומים?

אילן ראודניץ: אנחנו מבצעים את המשימה הזאת כמשימה לאומית.

אילן ראודניץ: זה לא בגלל הכסף.

אילן ראודניץ: הנושא של ההחלטה אם להפעיל או לא להפעיל את חיל האוויר מגיעה ממספר גורמים שאנחנו עובדים איתם בשוטף, כמו מד"א, יחידות חילוץ אזוריות, השב"כ.

אילן ראודניץ: החילוץ מתבצע אחרי שעושים בדיקה שיש רלוונטיות לפינוי האווירי ויש הצדקה.

אילן ראודניץ: יכולות להיות כל מיני סיבות להצדקה הזאת.

אילן ראודניץ: לאחר הפינוי אנחנו מנסים לקבל איזו שהיא תמורה עבור ההוצאות.

אילן ראודניץ: היום המצב הוא שבכל מקום שישנה חברת ביטוח מאחורי הנפגע - זה יכול להיות בתאונות דרכים, בטיולי בית ספר - ניתן לגבות.

אילן ראודניץ: יש איזה שהוא הסדר עם חברות הביטוח.

אילן ראודניץ: בכל המקרים האחרים אין היום יכולת.

ישראל חסון: האם חברות הביטוח משלמות לכם עבור חילוצים של פצועים מתאונות דרכים?

אילן ראודניץ: במידה ואנחנו מצליחים להביא את הנתונים.

ישראל חסון: מה זאת אומרת להביא את הנתונים?

ישראל חסון: אתה מוזנק לאור תהליך מסוים.

אילן ראודניץ: התהליך לא מספק לי את הנתון הסופי, שזה שם הנפגע, מספר תעודת זהות.

אילן ראודניץ: זה מאוד קשה.

ישראל חסון: אני מבין שזאת פעולה מסובכת.

ישראל חסון: בסוף האדם נרשם בבית חולים.

ישראל חסון: בוא ניקח מקרה שזיהית את האדם ואתה יודע באופן מיידי מי זאת חברת הביטוח.

ישראל חסון: האם אתה מקבל תשלום?

אילן ראודניץ: אנחנו מסוגלים בסופו של תהליך לקבל תשלום.

אילן ראודניץ: צריך להבין שמדובר בפחות מ30% מהעלויות שלנו.

אילן ראודניץ: בתאונות דרכים או במקומות שיש חברת ביטוח ואנחנו מזהים את הנפגע אנחנו מקבלים.

אילן ראודניץ: זה לא הליך אוטומטי, אבל יש איזה שהוא הסדר שאפשר לקבל את הכסף.

ד"ר חזי לוי: בחיל הרפואה בצה"ל הקמנו ענף שכל תפקידו היה לעסוק מול חברות הביטוח בלנסות לגבות את הכספים עבור חיילים שפונו מתאונות דרכים בהיותם מבוטחים.

ד"ר חזי לוי: ההצלחה בתכנית לא תמיד הייתה מלאה.

ד"ר חזי לוי: פינוי מוסק במדינת ישראל אינו חדש ואינו תוצר של חברת להק.

ד"ר חזי לוי: חיל האוויר היה הגוף היחידי שפינה לפני כן באופן מוסק נפגעי תאונות דרכים.

ד"ר חזי לוי: העמדה שלנו היא שהפינוי המוסק הוא דבר חשוב.

ד"ר חזי לוי: במדינת ישראל יש מרכזי על שמספקים את כל השירותים הנדרשים לפצועיי טראומה 24 שעות ביממה, 7 ימים בשבוע.

ד"ר חזי לוי: לעיתים פצוע טראומה חייב למצוא את מקומו בבתי החולים האלה בזמן המתאים כדי לקבל את הטיפול המלא לפגיעה שלו.

ד"ר חזי לוי: לא אחת יש מקום לטיפול נוסף.

ד"ר חזי לוי: אנחנו חושבים שיש מקום לפינוי מוסק.

ד"ר חזי לוי: חברת להק נכנסה לאותה נישה.

ד"ר חזי לוי: בפינוי של חיל האוויר ושל חברת להק לא תמיד נשמרו הכללים המקצועיים והמדויקים.

ד"ר חזי לוי: הקמנו ועדה שתפקידה לקבוע את אמות המידה המקצועיות שראוי בגינן לפנות פינוי מוסק.

ד"ר חזי לוי: חברת להק פינתה במשך 3 השנים האלו גם חולים שהמבטח שלהם הוא הקופה.

ד"ר חזי לוי: בוועדה הזאת יושבים אנשים שעוסקים בטראומה ובארגון טראומה.

ד"ר חזי לוי: גם חברות הביטוח הופיעו בפני הוועדה.

שמואל מלכיס: הוזמנו לשימוע.

שמואל מלכיס: אין לנו נציג בוועדה.

ד"ר חזי לוי: דעתכם אמורה להישמע.

ישראל חסון: הוועדה אמורה לסיים את המשימה שהוטלה עליה בעוד פרק זמן.

ישראל חסון: האם עד אז הכלל הנוהג הוא שהנציג של מד"א בנושא תאונות דרכים הוא זה שקובע את אופן הפינוי?

ד"ר חזי לוי: כן.

ד"ר חזי לוי: בזמנו עסקו בשאלה מי רשאי להזמין מסוק לפינוי.

ד"ר חזי לוי: יכול להיווצר מצב שבו נמצא גורם כמו המשטרה.

ד"ר חזי לוי: גם המשטרה יודעת לפנות.

ד"ר חזי לוי: היו הרבה דיונים כדי לבדוק איך בסוף מגיעה הדרישה שבעקבותיה מתרומם מסוק.

ד"ר חזי לוי: בסופו של דבר זה מגיע למסננת המקצועית של רפואת חיל אוויר, רפואת צה"ל.

ד"ר חזי לוי: נכון שרצוי שיהיה איש מד"א שיודע לאן מפנים, מה החומרה.

ד"ר חזי לוי: קרו מקרים שזה היה איש משטרה.

ד"ר חזי לוי: קרו מקרים שהאזרח הודיע את ההודעה וזה התגלגל עד לרמות המקצועיות שדנו בזה.

ד"ר חזי לוי: בשל הנסיבות והמהירות הנדרשת מתייחסים ברצינות לבקשה למסוק גם כשהיא לא באה ממד"א, למרות שהעדיפות של מד"א ברורה.

ישראל חסון: האם מבחינת משרד הבריאות הנושא הזה חייב להיות מכוסה על ידי חברות הביטוח?

ד"ר חזי לוי: בנושא תאונות דרכים החוק אומר שחברות הביטוח הן הנושאות בפינוי ובטיפול של נפגעי תאונות דרכים.

ד"ר חזי לוי: מה שברור למשרד הבריאות זה שהאזרח חייב להיות שקוף.

ד"ר חזי לוי: לא ייתכן שהאזרח הוא זה שייתבע לשלם את הדבר בהיותו משלם ביטוח.

ד"ר חזי לוי: האזרח הוא לא הכתובת לתשלום.

ד"ר חזי לוי: גם זה קרה.

ד"ר חזי לוי: מדובר בסכומי עתק לאזרח הממוצע כשמדובר בפינוי כזה.

ישראל חסון: לפי הנתונים שבידיכם, כמה אחוזי פינויי שווא או פינויים לא נחוצים היו במדינת ישראל?

ד"ר חזי לוי: זה לא האחוז המכריע.

ישראל חסון: אתה מדבר על אחוזים בודדים?

ד"ר חזי לוי: כן.

ד"ר חזי לוי: מרבית הפינויים היו מוצדקים.

ד"ר חזי לוי: אני מדבר על פינו מהשטח עצמו ועל פינוי מבית חולים אחד לבית חולים שעוסק בנושא טראומה.

תמר קלהורה: סעיף 5 לחוק הפיצויים לנפגעי תאונות דרכים אומר שמבטח הרכב שגרם לתאונה צריך לשאת בפיצוי הניזוק, לרבות הוצאות הטיפול הרפואי בו והאשפוז.

תמר קלהורה: מכוח הפרשנות הזאת חברות הביטוח נושאות בסופו של דבר בהוצאות מד"א, כלומר בפינוי באמצעות אמבולנס או באמצעות פינוי מוסק.

תמר קלהורה: מבחינתנו הסוגיה היא לא סוגיה של דין, כלומר זה לא שיש בעיה עם חוק הפיצויים שאיננו מכסה פינוי מוסק.

תמר קלהורה: הפרשנות שלנו היא שהדין כפי שהוא היום, ללא צורך בתיקון חקיקה או בשינוי חקיקה, חל גם על פינוי מוסק.

תמר קלהורה: השאלה היא אם במקרה הקונקרטי היה צורך או לא.

תמר קלהורה: אני מבינה שנעשית עבודה.

תמר קלהורה: כשיש הצדקה לפינוי מוסק מי שצריכה לשאת בזה זאת חברת הביטוח.

שמואל מלכיס: אין מחלוקת על כך שבכל מקרה של פינוי מוסק מוצדק וראוי שהנטל יהיה על חברות הביטוח.

שמואל מלכיס: חוק הפיצוי לנפגעי תאונות דרכים קובע את זה.

שמואל מלכיס: אף אחד לא חולק על זה.

שמואל מלכיס: אין חדש בעובדה שיש פינוי מוסק.

שמואל מלכיס: הרבה מאוד שנים חברות הביטוח משלמות לגורם המטיס את עלות הפינוי.

שמואל מלכיס: יש לחברות הביטוח הסכם עם משרד הביטחון לגבי פינוי מוסק.

שמואל מלכיס: חברות הביטוח משלמות בהתאם להסכם ובתעריפים שנקבעו.

שמואל מלכיס: לגבי זה אין בעיה.

שמואל מלכיס: השוני שנוצר הוא שנכנסה לשוק חברה פרטית עם כוונות רווח.

שמואל מלכיס: כמובן שלחברה כזאת יש אינטרס כלכלי בולט לפנות כמה שיותר.

שמואל מלכיס: השיקול הכלכלי, עם כל הכבוד, הוא שיקול חשוב ומכריע.

שמואל מלכיס: למרות דבריו הנרגשים של הד"ר מרמב"ם, אי אפשר לומר שהטיפול הרפואי במדינת ישראל נעדר שיקול כלכלי.

שמואל מלכיס: יש סל בריאות.

שמואל מלכיס: הרבה מאוד אנשים לא מקבלים תרופה שלא נמצאת בסל הבריאות.

שמואל מלכיס: כנ"ל לגבי פינוי מוסק.

שמואל מלכיס: אם לפינוי מוסק יש הצדקה רפואית חברות הביטוח משלמות.

שמואל מלכיס: לחברות הביטוח יש אינטרס מובהק שהפינוי יהיה מהיר והנזק לחולה יהיה כמה שיותר קטן, כי בסופו של דבר הנטל על הפיצוי לנפגע תאונות דרכים הוא על חברות הביטוח.

ישראל חסון: מדוע חברת להק לא מקבלת את התמורה?

שמואל מלכיס: כי הם לא מצליחים להוכיח בכל מקרה ומקרה שהיה צורך אמיתי ומובהק לפנות.

בתיה לונדון: אנחנו קיבלנו מחברת להק 10 חשבונות.

בתיה לונדון: מתוך 10 החשבונות שהגיעו חשבון אחד בוטל על ידם.

בתיה לונדון: כנראה בגלל טעות.

בתיה לונדון: מתוך 9 חשבונות 6 שולמו על ידנו ו-3 נדחו.

בתיה לונדון: ה-3 שנדחו נדחו בגלל הפרמטרים שהם הפעילו לפינוי.

בתיה לונדון: ב3 המקרים הנפגעים הגיעו לחדר מיון בהכרה מלאה ושוחררו לאחר מספר ימים.

בתיה לונדון: מכיוון שהמצב הרפואי שלהם לא הצדיק פינוי על ידי מסוק סירבנו לשלם את שלושת החשבונות.

ישראל חסון: האם ברגע שמזניקים מסוק חברת הביטוח מצפה מטייס המסוק להפעיל שיקול דעת אם לטוס או לא? נניח שמזניקים את הטייס.

ישראל חסון: האם הטייס צריך לעיין בספרי הרפואה שברשותו כדי לראות אם עליו לטוס או לא?

ישראל חסון: מה הסמכות שיש לטייס?

ישראל חסון: האם כשהטייס אומר שהוא מסרב לטוס משום שהוא לא יודע אם יש לזה הצדקה זה יעמוד באיזה שהוא דין?

ישראל חסון: איך אפשר לקנוס את הפלטפורמה?

בתיה לונדון: החבות של חברת הביטוח לשלם היא כאשר המצב הרפואי של הנפגע מצריך את זה.

בתיה לונדון: אם הטייס הגיע להסכם כלכלי עם מד"א על כך שבכל קריאה של מד"א הוא מעלה מסוק, אז כפי הנראה.

בתיה לונדון: .

ישראל חסון: למה זה הסכם כלכלי?

בתיה לונדון: מה שצריך לשנות זה את הפרמטרים מתי מעלים את המסוק.

בתיה לונדון: לא יכול להיות מצב שברגע שפרמדיק מחליט שבמצב קל של נפגע הוא מזמין מסוק חברת הביטוח תצטרך לממן את זה.

בתיה לונדון: למרות שחברת הביטוח היא גוף כלכלי, בסופו של דבר את העלות משלם כל הציבור.

בתיה לונדון: כל ייקור של הוצאות לחברת הביטוח גורם באופן ישיר להעלאת הפרמיות.

בתיה לונדון: העלאת הפרמיות חלה על כולנו.

שמואל מלכיס: לא יכול להיות מצב שבו נשב מסביב לשולחן בוועדה המכובדת הזאת ואנשים יאמרו שהם פועלים מטעמי צדקה.

שמואל מלכיס: השיקולים הכלכליים הם חשובים לא רק בביטוח אלא גם בעולם הבריאות.

שמואל מלכיס: עובדה שעד היום חיל האוויר פינה.

ישראל חסון: בניתם על זה שחיל האוויר מסוגל לגבות מכם רק 30%, כש70% הוא עושה מתרומה.

שמואל מלכיס: זה לא נכון.

שמואל מלכיס: הוא אמר שלעיתים הם לא מצליחים לזהות את הנפגע.

שמואל מלכיס: היו"ר ישראל חסון: אם חברת הביטוח הייתה רוצה לאתר בכדי לתת לחיל האוויר את מה שמגיע לה..

שמואל מלכיס: איך היא יכולה לאתר אם לא הוגשה נגדה תביעה?

ישראל חסון: כשמצילים חיים של מבוטח שלך אתה לא מתנדב לשלם.

שמואל מלכיס: איך היא יודעת?

שמואל מלכיס: חברת ביטוח יכולה לדעת ללא פנייה שמבוטח שלה פונה במסוק?

ישראל חסון: מאחורי הרבה אצטלות של שיקולים כלכליים אפשר למרוח דברים.

ישראל חסון: אם אתה מזעיק את חיל האוויר אתה יודע איזה מבוטח שלך הגיע.

שמואל מלכיס: אני לא מזעיק את חיל האוויר.

ישראל חסון: חוקרי הביטוח שלך יודעים מי נוסע עם טייר משומש, אבל הם לא יודעים להגיד מי פונה.

עופר דן: הסכום שמד"א מקבל מחברת להק קשור בהפעלת הצוות הרפואי, בהפעלת הפרמדיקים.

עופר דן: אין שום קשר בין כמות ההזנקות שאנחנו מזניקים לתמורה שאנחנו מקבלים.

ישראל חסון: אמר פה ד"ר לוי שאחוז הזנקות השווא נמוך.

אילן ראודניץ: אנחנו מוזנקים לא מעט פעמים וחוזרים חזרה.

אילן ראודניץ: בהרבה מאוד פעמים אנחנו מוזנקים וכשאנחנו מגיעים לשטח אנחנו נתקלים במצב שהפצוע לא מצדיק את החילוץ האווירי.

אילן ראודניץ: מכיוון שאנחנו כבר שם אנחנו לוקחים אותו.

אילן ראודניץ: אין עם מי לדבר אחר כך.

אילן ראודניץ: 30% נובע בחלקו הגדול מדברים כאלה.

ישראל חסון: אני מציע שתבדקו את התהליך אצלכם.

ישראל חסון: אם אתה קרוב ל70% הזנקות false.

ישראל חסון: .

אילן ראודניץ: לא false , אבל יש לא מעט כאלה.

פיני שחר: אני לא חושב שיש פה אדם באולם או יש אדם במדינת ישראל שיגיד שהפינוי של נפגעי תאונות דרכים או פינוי של נפגעים באופן כללי לא נחוץ.

פיני שחר: זה משהו נחוץ וראוי שצריך שיהיה במדינת ישראל.

פיני שחר: חברות הביטוח צריכות לשלם את הפינוי הזה.

פיני שחר: הביטוח הלאומי צריך לשלם במקרים של תאונות עבודה.

פיני שחר: קופות החולים צריכות לממן את השירות הזה.

פיני שחר: אף אחד מהגורמים האלה אף פעם לא טען שהוא לא צריך לממן את זה.

פיני שחר: לראיה עד לפני שנתיים מי שהיה מפנה את הפצועים היה חיל האוויר.

פיני שחר: חיל האוויר היה רואה את זה כחלק מהמטרות של הצבא.

פיני שחר: למשרד הביטחון היה הסכם עם חברות הביטוח לגבי כמה הם מקבלים על כל פינוי.

ישראל חסון: כמה?

פיני שחר: ברגע שהוזנק מסוק מסוג אנפה היינו מקבלים בסביבות 20 אלף שקל.

פיני שחר: ברגע שהיו מזניקים מסוק מדגם יסעור היו מקבלים 30 אלף שקל.

פיני שחר: הסכומים האלה היו מתעדכנים.

פיני שחר: על פי הנתונים שקיבלנו, ב2006 כשלהק תעופה הגיעו אלינו בפעם הראשונה משרד הביטחון הודיע לנו שלא הייתה פעם אחת שהוא הגיע לחברת הביטוח וחברת הביטוח לא הייתה משלמת לו את הכסף.

פיני שחר: מספר הדרישות של משרד הביטחון לחברות הביטוח היה עומד בין 10 ל20 בשנה.

פיני שחר: לפני שנה התחילה לפעול חברה פרטית שאחת המטרות שלה הייתה להרוויח כסף.

פיני שחר: מספר הפינויים בשנה האחרונה קפץ פי 10.

ישראל חסון: אולי בגלל זמינות השירות.

פיני שחר: יכול מאוד להיות.

פיני שחר: אין שום ספק שחברות הביטוח צריכות לשלם את זה.

פיני שחר: גם חברות הביטוח אומרות שהן צריכות לשלם את הדבר הזה.

פיני שחר: קודם כל הן רוצות לראות שבכל מקרה ומקרה היה צורך בדבר הזה.

ישראל חסון: למי הן צריכות להגיד את זה?

פיני שחר: הפינוי של חיל האוויר היה עובר סינון של רופא מטעם חיל האוויר.

פיני שחר: חברות הביטוח וקופות החולים היו אז הרבה יותר שקטות כי זה היה עובר סינון של רופא.

פיני שחר: אם אני יוצא מפה ונפגע מתאונת דרכים ובא לפנות אותי מסוק זה דבר מיותר.

פיני שחר: המסוק לא עדיף על פני אמבולנס שיפנה.

פיני שחר: כנ"ל אם נפגעתי בערבה בתאונת דרכים.

ישראל חסון: מה אם יש הפגנה של אתיופים שחוסמת את כל צירי התנועה לכל המרכז?

ישראל חסון: מה היית עושה?

ישראל חסון: היית רוצה שיקפיצו אותך?

פיני שחר: סביר להניח שכן.

פיני שחר: יש כאן מחלוקת עסקית בין שני גופים.

פיני שחר: יש את הגוף שנותן שירות שיש בו צורך, ויש את חברות הביטוח שמסכימות לממן את הדבר הזה.

פיני שחר: שני הגופים צריכים לשבת ולהגיע להסכם.

פיני שחר: אנחנו יודעים שיש חברת ביטוח אחת שהגיעה עם להק תעופה להסכם.

פיני שחר: אנחנו יודעים על עוד חברות ביטוח אחרות שניהלו מגעים בעבר לקראת הסכם.

ישראל חסון: אני אומר לך שאתה מפקשש בענק.

ישראל חסון: אני לא רוצה שהשיקול אם לפנות אותי או את הילד שלי מתאונת דרכים בצומת פורייה יהיה שיקול כלכלי של אדון להק וחברת הביטוח, אלא שיקול מקצועי של מד"א.

ישראל חסון: אם אתה אומר לי שהזנקת מסוק זה עניין כלכלי בין חברת הביטוח לחברת להק, אז סורי, אני משלם ביטוח.

ישראל חסון: תגיד איך אתה מגן על האזרח שיקבל את השירות שמגיע לו על פי חוק.

ישראל חסון: אם אתה לוקח את זה למו"מ עסקי אתה מפקשש בענק.

ישראל חסון: אני רוצה להשאיר את זה לשיקול מקצועי.

פיני שחר: חוק הפיצויים אומר שחברות הביטוח צריכות לממן את זה ולשלם את ההוצאות לצרכי ריפויו של אותו נפגע.

פיני שחר: גם שבתי החולים וקופות החולים באים לחברות הביטוח ואומרים שהם עשו c.t וm.r.i יש צורך להוכיח שהיה צריך לעשות את זה.

פיני שחר: מה שחל על בתי החולים וקופות החולים, שצריכים להוכיח לחברות הביטוח שהיה צריך לעשות את אותו טיפול ולא טיפול אחר שהוא יותר זול או יותר יקר, חל גם על גופים אחרים שבאים ונותנים טיפול.

ישראל חסון: אני מאוד מקווה שאתה מבין שמימד הזמן פה הוא קריטי.

ישראל חסון: אין לך בעיה שהחולה ישכב בצומת, ידמם לו ואנחנו ננהל דיון ונשב ונדבר על דקויות כאלו ואחרות.

ישראל חסון: אם היה יושב פה משרד הבריאות ואומר שאחוז הפינויים עומד בין 20% ל30%, הייתי יושב ואומר בואו נראה איך מייעלים את התהליך.

ישראל חסון: אתה הנציג של הציבור.

ישראל חסון: אתה חייב בטובת הציבור.

ישראל חסון: אני ממש מצטער שזה אתה זה יושב פה ולא הממונה, ידין, כי הייתי מוכיח לו ב3 נושאים כיצד שירותים שמיועדים בעיקר לפריפריה הממונה על הביטוח יודע לזנוח אותם.

ישראל חסון: השירות הזה הוא בעיקר לפריפריה.

ישראל חסון: אנחנו זונחים בקלות גם את התחום של ביטוח לחקלאים ואת התחום של ביטוח של נפגעים כאלה ואחרים בצפון.

ישראל חסון: תסביר לי איך אתה רוצה שחברת להק תפעיל שיקול דעת כשהיא מוזנקת על ידי גורם מקצועי.

ישראל חסון: איזה גיבוי בתור ממונה על הביטוח אתה נותן לה?

שמואל מלכיס: יש קריטריונים ברורים לפינוי.

ישראל חסון: קריטריונים ברורים לפינוי נכון להיום במדינת ישראל זה קביעת גורם מקצועי בשטח.

ישראל חסון: אין שום פרמטר אחר בשעת חירום.

שמואל מלכיס: אני ואתה לא מומחים לזה.

ישראל חסון: אתה יכול להעיד על עצמך.

ישראל חסון: אל תעיד עלי.

ישראל חסון: זה בדיוק כמו שאיש לא יבוא לרופא בשעת אירוע המוני ויגיד לו שהמיון שלו היה שגוי.

ישראל חסון: הוא מפעיל שיקול דעת.

ישראל חסון: כולנו מכירים את האירועים במלחמות שבהם רופא קבע שאחד מת והיום הוא מעיד לטובתנו.

ישראל חסון: גם זה קורה.

ישראל חסון: גורם מקצועי מזניק.

ישראל חסון: מה אתה מצפה?

ישראל חסון: שטייס, שכל מה שהוא יודע זה להיות נהג של מטוס, יפעיל את שיקול הדעת?

ישראל חסון: זאת ציפייה סבירה?

חזי לוי: הנושא המקצועי לפינוי מוסק ולפינוי בכלל הוא חשוב מאוד.

חזי לוי: יש שיקול אם להזמין אמבולנס של טיפול נמרץ או אמבולנס רגיל.

חזי לוי: לשם כך הוקמה ועדה.

ישראל חסון: עד אז ימותו.

בתיה לונדון: עד היום הם לא מתו.

חזי לוי: אני לא מדבר על חברת להק, משום שלמשרד הבריאות זה לא משנה אם זה חיל האוויר או חברת להק.

חזי לוי: אני מדבר על הגעתו של הפצוע למקום הנכון.

חזי לוי: זה לא שלא קיימים היום קריטריונים.

חזי לוי: יש ניירות, כנסים ולימודים שמלמדים כל הזמן באופן רציף את כל מי שעוסק בזה מה השיקולים הנכונים, כולל מד"א.

חזי לוי: רק החודש יש עוד כנס של המועצה הלאומית לטראומה בנושא הזה.

חזי לוי: זה לא דבר חדש.

חזי לוי: כיוון שהתעוררה בעיה כשחברת להק נכנסה לתמונה, החלטנו לבצע חידוד של הקריטריונים שתקפו את מה שקיים.

חזי לוי: המבחן הוא מבחן תמונת העולם בזמן הפינוי, לא הבחינה בדיעבד.

חזי לוי: כשיש ספק אם הילד הזה ראוי שיגיע לבית חולים פורייה שנמצא 5 דקות ממנו או במסוק לבית חולים רמב"ם ששם הוא ישרוד, אנחנו ניקח אותו לרמב"ם.

חזי לוי: מדובר ברפואה.

חזי לוי: זה לא מדע מדויק.

חזי לוי: במקום שיש ספק אין ספק.

חזי לוי: זה אחד הדברים שהוועדה תעסוק בהם.

שמואל מלכיס: ההבדל הוא שנכנס גוף מסחרי לעניין הזה ויש לו שיקולים שונים לחלוטין.

שמואל מלכיס: השיקולים הכלכלים הם השיקולים של אותו גוף.

ישראל חסון: האם לטענת חברות הביטוח חברת להק עושה יד אחת עם מגן דוד אדום ומזניקה הזנקות מיותרות?

שמואל מלכיס: זאת שאלה לא הוגנת.

ישראל חסון: זאת הטענה שלך.

שמואל מלכיס: יש לנו חשש גדול שכך מתנהלים העניינים.

שמואל מלכיס: ללהק יש שאיפה להזניק כמה שיותר.

שמואל מלכיס: אנחנו חושבים שהשיקול שלהם הוא לא תמיד שיקול רפואי.

ישראל חסון: האם לטענתך חברת להק עושה יד אחת עם מגן דו אדום ומזניקה הזנקות יתר?

שמואל מלכיס: אני חושש שזה המצב.

שמואל מלכיס: אני מסתייג ממצב שבו קיימת חברה אחת שיש לה מונופול אחד על השוק.

ישראל חסון: משרד הבריאות, שהוא הגורם המקצועי שלך, קובע שאין הזנקות שווא.

בתיה לונדון: זה לא מדויק.

ישראל חסון: חברות הביטוח קובעות שהגורם המקצועי שמזמין את הפינויים מוטה.

בתיה לונדון: המילה מוטה איננה מתאימה.

בתיה לונדון: במילה הזאת יש כוונת זדון.

ישראל חסון: בוודאי, הוא רוצה להרוויח.

בתיה לונדון: אנחנו חוששים שהיד קלה על ההדק.

בתיה לונדון: כרגע המצב הוא שיש פי 10 יותר פינויים.

בתיה לונדון: צריך לבדוק למה זה.

ישראל חסון: מכיוון שיש חשש כזה, חברות הביטוח מוכנות - בניגוד לחוק - לקחת את הסיכון על עצמן ולהפסיק שירות שלחוות הדעת המקצועית הוא חיוני להצלת חיי אדם עד שמבררים את הנושא.

שמואל מלכיס: פינו אנשים עוד לפני שלהק הייתה בשטח.

שמואל מלכיס: אנחנו סמכנו על שיקול הדעת של חיל האוויר כי מדובר היה בגוף ציבורי.

ישראל חסון: נציגי חברות הביטוח אומרים כאן שהם מטילים ספק בחוות הדעת המקצועית של מגן דוד.

שמואל מלכיס: אנחנו חושבים שהיד על ההדק פזיזה מידי.

משה וקנין: למיטב ידיעתי, כל הטייסים שיושבים שם הם טייסי חיל האוויר, כך שלא נראה לי שיש שם משהו מיוחד.

משה וקנין: הנוהל של מד"א הוא נוהל שמפעיל את המסוק לפי קריטריונים ברורים וחדים.

משה וקנין: הנוהל מונח פה לפני.

משה וקנין: אין הזנקות שווא, אין הזנקות מתוכננות או מתוזמנות.

משה וקנין: אנחנו מחמירים.

משה וקנין: אנחנו מנסים להחמיר כמה שיותר בקבלת הקריאה.

משה וקנין: אין הזנקה אוטומטית של מסוק.

משה וקנין: המסוק עולה לאוויר רק לאחר שהוא פגש צוות של als או bls.

משה וקנין: לא פחות מזה.

משה וקנין: הקריאה במד"א מתועדת ומוקלטת.

משה וקנין: אתם יכולים לשבת ולשמוע את קבלת הקריאה.

משה וקנין: זאת טעות לחשוב שאותו קצין משמרת שמקבל את הקריאה יכול כהרף עין להזמין מסוק.

משה וקנין: הצוות ממתין לדיווח מהשטח.

משה וקנין: רק לאחר שאנחנו יודעים שכשנגיע לאזור של האירוע נוכל לצמצם את זמן הפינוי לבית החולים אנחנו נעלה לאוויר.

משה וקנין: אי אפשר לעשות c.t בשטח, אי אפשר לעשות m.r.i בשטח, אי אפשר גם לעשות אולטרסאונד בשטח.

משה וקנין: רב הנסתר על הגלוי בשטח.

משה וקנין: רק ביום שבת הטסנו ילד בן 10 מהשטחים שנפצע בתאונת דרכים לבית חולים בעין כרם.

משה וקנין: האבא הביא לי את היד של הילד בקופסא.

משה וקנין: מה אתם רוצים?

משה וקנין: שאני עכשיו אלך לחפש את חברת הביטוח שלו?

משה וקנין: את העצם מהזרוע הבאתי בקופסא אחרת.

משה וקנין: תוך 20 דקות נחתתי בעין כרם.

משה וקנין: אי אפשר לדעת לפני שהפצוע הגיע למרכז טראומה מה בדיוק קורה בתוך הגוף שלו.

משה וקנין: אפשר לנחש, אפשר ללכת על כיוון.

משה וקנין: כל הפצועים בטראומה מוגדרים כפצועים קשה.

משה וקנין: מה אתם מצפים מהפרמדיק שיושב ורואה חבלת ראש עם בלבול?

משה וקנין: אתם יודעים מה זה לאבד חיים בטיסה?

משה וקנין: זה קשה.

משה וקנין: אני ראיתי את זה לא מעט פעמים.

משה וקנין: אתם יודעים מה זה לאבד חיים של בן אדם כשאתה מגיע לבית חולים ואחרי שעתיים מודיעים לך שהוא הלך?

משה וקנין: זה לא נעים.

משה וקנין: אני שמח שחלק מהם הולכים הביתה אחרי יום או יומיים.

משה וקנין: זה לא נורא שהם הולכים הביתה.

משה וקנין: זה טוב שהם הולכים הביתה.

שמואל מלכיס: תפנה את כולם.

משה ועקנין: זה לא עובד ככה.

משה ועקנין: יש נוהל מסודר.

משה ועקנין: אין פה שיקול כלכלי, כי מד"א מוציא אמבולנס עשרות פעמים ביום לקריאות שווא.

משה ועקנין: מה אתה רוצה שנעשה כשמודיעים 4 פעמים שיש תאונה?

חזי שוורצמן: אנחנו גוף שמופקד על הבטיחות.

חזי שוורצמן: הפינוי המוסק הוא אחד האמצעים היעילים לקצר את שעת ההגעה.

חזי שוורצמן: המשמעות היא הגעה מהירה מבתי חולים בפריפריה לבתי חולים ראויים.

חזי שוורצמן: המשמעות היא הצלת חיי אדם.

חזי שוורצמן: אני לא נכנס פה לוויכוח אם חיל האוויר היה טוב או לא טוב.

חזי שוורצמן: כיום השירות שניתן הוא שירות שמציל חיים.

חזי שוורצמן: לטעמנו השירות הזה צריך לפעול בכל הארץ.

חזי שוורצמן: כרגע הוא פועל בצפון.

חזי שוורצמן: אנחנו יודעים בפירוש שכל יום שעובר בלי שהשירות הזה פועל אנחנו מאבדים חיי אדם.

חזי שוורצמן: אין ספק בכך.

גלעד מנשה: צה"ל לא מפנה פצועים מתאונות דרכים.

גלעד מנשה: זה לא התפקיד שלו.

גלעד מנשה: לא דיברתם פה על זמני הקפצה.

גלעד מנשה: זמן הקפצה של להק תעופה הוא בדיוק 10 שניות.

גלעד מנשה: זמן הקפצה של מסוק חיל האוויר הוא מינימום שעה.

גלעד מנשה: עד שהוא עולה לאוויר זה שעה.

גלעד מנשה: לא דיברתם פה על עלות .

גלעד מנשה: חברות הביטוח דיברו על כך שהם לא רוצים לשאת בעלות, אבל כמה זמן לוקח ללהק להגיע לעומת חיל האוויר.

גלעד מנשה: לא דיברתם על השיקול המקצועי של איזה מסוק מגיע.

גלעד מנשה: מקפיצים נט"נים הקפצות שווא, אבל עדיף שיהיה מאשר שלא יהיה בכלל.

גלעד מנשה: אחד הדברים שחקרתי בעזרתם של להק ושל מד"א זו נקודה בדרום.

גלעד מנשה: לא משנה איזו נקודה בדרום תיקחו, לאמבולנס ייקח להגיע לסורוקה לפחות שעתיים וחצי, כולל טיפול בשטח.

גלעד מנשה: כשרצינו לפתוח נקודה נוספת של להק תעופה באילת הזמן המקסימאלי שהיה מגיע מסוק לסורוקה, כולל זמן הטיפול בשטח, היה שעה ו-10 דקות.

גלעד מנשה: מפה תעשו את החישובים שלכם אם זה משתלם או לא.

אלון בלאגה: פינוי אווירי הוא חלק מפינוי נפגעי תאונות דרכים.

אלון בלאגה: אין מחלוקת שמגיע לגורם המפנה את הכסף.

אלון בלאגה: אין מחלוקת שהשיקולים נבדקים בזמן אמיתי, בזמן התאונה, לא אחרי 5 שנים.

אלון בלאגה: חיל האוויר, שהשתכלל במשך הזמן ולמד לזהות הרבה יותר מקרים ולהגיש יותר חשבונות, היה מגיע למקום.

אלון בלאגה: הפריסה שלו הייתה בשני בסיסים.

אלון בלאגה: התחשיב הוצג לחברות הביטוח ולקרנית והוסכם על סכום מסוים.

אלון בלאגה: לפני זמן לא רב, משהו כמו שנה או שנתיים, חברה מסחרית החליטה שהתעריף הזה מאוד כלכלי.

אלון בלאגה: התוצאה היא שהפינויים גדלו במאות אחוזים.

ישראל חסון: עד כמה שאני יודע, העלות של פינוי מוסק באמצעות חיל האוויר גבוהה יותר מ50% ממה שחברת להק גובה.

ישראל חסון: אני טועה?

אלון בלאגה: התעריף של 22 אלף זה התעריף של חיל האוויר.

אלון בלאגה: בא להק והעתיק את התעריף של חיל האוויר אחד לאחד ואמר שזה מה שהוא רוצה.

אלון בלאגה: הם לא הציגו תחשיב כלכלי.

אלון בלאגה: זה לא נבדק בשום מקום.

אלון בלאגה: הם אמרו שאם משלמים לחיל האוויר צריך גם לשלם להם.

אלון בלאגה: אין ספק שהשירות חיוני, רק התוצאה שזה גדל ב1000% אומרת שצריך לעשות בדיקה.

אלון בלאגה: מתוך 10 מקרים שהעבירו לקרנית אנחנו יכולים להצביע על 2 מקרים של שחרור בחדר מיון.

אלון בלאגה: אני לא אומר שזה לא מוצדק.

אלון בלאגה: אני מציג עובדות.

אלון בלאגה: תאונות דרכים זה פאן אחד.

אלון בלאגה: פינוי של יד או פינוי של ילד שנפל ממצוק זה חשוב מאוד.

אלון בלאגה: אדם שקיבל התקפת לב ביישוב מאוד מרוחק בערבה וחייבים להעביר אותו זה חשוב מאוד.

אלון בלאגה: כל אלה זכאים לפינוי מוסק.

אלון בלאגה: אם הפינוי המוסק נכלל בסל הבריאות או לא זאת שאלה לא פשוטה.

אלון בלאגה: אנשי משרד הבריאות ביחד עם אנשי משרד האוצר צריכים להחליט אם הם מעוניינים או חושבים שהטיפול הרפואי של שירות מוסק בנתונים מסוימים חייב להינתן לאזרחי ישראל ולנפגעי תאונות דרכים.

מיכל אבני: לא תמיד אפשר בזמן אמת לדעת מה המצב.

מיכל אבני: אין m.r.i בשטח או c.t בשטח.

מיכל אבני: לנו יש c.t.

מיכל אבני: וm.r.i .

מיכל אבני: גם את זה חברות הביטוח לא משלמות במרבית המקרים.

מיכל אבני: עלינו סומכים שנממן את זה.

מיכל אבני: להק אולי תיסגר, אבל אנחנו לא ניסגר ונמשיך לתת את השירות.

מיכל אבני: חברות הביטוח ממשיכות לעשות איזו שהיא בקרה לא הוגנת ומאוחרת ולדרוש ממי שפועל בשטח לעשות את אותה בקרה בזמן אמת.

מיכל אבני: שירותי בריאות כללית נושאים בזה יום יום.

מיכל אבני: אני לא חושבת שאפשר להטיל נטל כזה על חברה שהיא כלכלית.

מיכל אבני: גם אנחנו, למרות שאנחנו שירותי בריאות כללית, אמורים לא לצאת נפסדים.

אילן גרודסקי: אני רוצה לברך אותך, אדוני היושב-ראש, על כך שכינסת את הדיון הזה כי הוא דיון מאוד חשוב.

אילן גרודסקי: אני מתרשם שאין ספק סביב השולחן בחשיבות השירות הזה.

אילן גרודסקי: אני קורא למדינה לעשות הכל בכדי שהשירות הזה לאזרחים לא ייפסק וימשיכו להציל חיים בדרכים.

אילן ראודניץ: אנחנו מפנים בין 120 ל140 פינויים לשנה.

אילן ראודניץ: אני לא מדבר על כאלה שאנחנו יוצאים וחוזרים או מגיעים ולא מפנים.

ישראל חסון: איך זה עלה במאות אחוזים?

אילן ראודניץ: אותם כללים היו ונשארו.

אילן ראודניץ: אנחנו לא עושים את החשבון אם זה עולה יותר כי אנחנו חיל אוויר.

אילן ראודניץ: זו לא משימה של חיל האוויר.

אילן ראודניץ: התקציב יוצא מתקציב הביטחון, מתקציב חיל האוויר כבר הרבה שנים.

אילן ראודניץ: עד היום לא קמה קול צעקה כי הכל, לכאורה, נספג.

אילן ראודניץ: יש הרבה מאוד מיליוני שקלים שמוצאים כל שנה על ידי חיל האוויר למשימה מאוד חשובה, לא למשימתו של חיל האוויר.

אילן ראודניץ: כאשר תקומנה חברות נוספות אנחנו את תקציב הביטחון נשקיע במה שאנחנו חושבים שצריך לעשות למען ביטחון המדינה.

אילן ראודניץ: אותו תקציב שיצא מתקציב המדינה ואמור לעבור לגורם אחר מעלה את השאלה ואת הרעש.

אילן ראודניץ: שלא נשלה באיזה שהוא דמיון.

אילן ראודניץ: אותו תקציב יצא ממקור אחר שאני לא בטוח שהוא המקום הנכון.

סעיד חליל: בחיל הרפואה הגיעו למסקנה שהשירות הזה מאוד נחוץ.

סעיד חליל: כמובן שהצבא יפנה לחברת להק אחרי שהוא יבדוק.

סעיד חליל: עדיפות תינתן לחיל האוויר.

סעיד חליל: במידה וחיל האוויר לא זמין באותו רגע אנחנו נשתמש בשירותי החברה.

סעיד חליל: מה שקורה כרגע זה שהצבא מול משרד הביטחון והחברה מנהל מו"מ.

סעיד חליל: החברה סיפקה לנו שירות בשנה וחצי האחרונות מבלי שיש התקשרות.

סעיד חליל: זה עניין טכני.

סעיד חליל: אנחנו מנסים להגיע להתקשרות ובאמצעות ההתקשרות לשלם את חוב העבר.

סעיד חליל: בדקתי את זה שלשום מול נציגי משרד הביטחון.

סעיד חליל: אנחנו בתהליכים מתקדמים.

סעיד חליל: כנראה שהחוב של הצבא לחברת להק ייסגר עד סוף השנה.

סעיד חליל: במקביל אנחנו פועלים ליצירת התקשרות חדשה שבאמצעותה ניתן לקבל את השירות.

סעיד חליל: גם בצבא, כשיש ספק או אין ספק, מפנים, לא לוקחים סיכונים.

סעיד חליל: הגורם הרפואי הבכיר בשטח, שזה מש"ק, חובש, יזעיק את החברה בתיאום מול מד"א.

סעיד חליל: במקרים שיש פינויים שהם לא הגיוניים או שלא היה צורך לפנות בפינוי מוסק אנחנו נשב עם החברה ונגיע להסדר.

סעיד חליל: הכל ייכלל בהסכם.

סעיד חליל: אנחנו רואים חשיבות בשירות הזה ורוצים להשתמש בו, הכל כפוף לצורת התקשרות מוקדמת מול החברה.

ירון אליאס: יש שתי עובדות יסוד.

ירון אליאס: עובדה אחת שהיה שוק של פינוי מוסק שמצד המפנה לא התנהל על פי פרמטרים כלכליים, ועובדה אחרת שנכנס גוף כלכלי שאין ספק שבין היתר הייתה לו איזו שהיא מוטיבציה לפנות והשוק גדל פי 10.

ירון אליאס: תמונת הראי של זה היא שחיל האוויר שפינה רק 10% מכמות הנפגעים לא עשה את מלאכתו נאמנה.

ישראל חסון: אני מוכרח לומר לכם שהדיון הזה מעורר בי אמוציות שאני משתדל לדכא אותן.

ישראל חסון: יש פה התבטאויות שהייתי שמח שלא היו בשידור ולא היו בפרוטוקול.

ישראל חסון: בנושא הזה הוועדה לא מתכוונת לוותר.

ישראל חסון: לי ברור לחלוטין שמד"א מזניקה מסוקים לפי קריטריונים מקצועיים.

ישראל חסון: האמירה שקיים חשד שמד"א עוסקת בזה שלא משיקולים מקצועיים היא אמירה חמורה מאוד מאוד מאוד.

ישראל חסון: מבחינתי זה כמו להגיד שהרופא פותח לי את הבטן מתוך סקרנות.

ישראל חסון: אני אומר לכם שהאמירה הזאת היא אמירה חמורה מאוד בראייה הציבורית.

ישראל חסון: טוב היה לו לא נאמרה.

ישראל חסון: אני מצפה מחברות הביטוח לעמוד בדרישות חוק פיצוי לנפגעי תאונות דרכים ולשאת בתשלומים לכל מי שעוסק בפינויים, בין אם זה מד"א, צה"ל וחברות פרטיות.

ישראל חסון: אני דורש שתיעשה בדיקה של המפקח על הביטוח.

ישראל חסון: בעוד 3 שבועות תיקראו לוועדה לתת דין וחשבון ולהסביר אם חברות הביטוח עומדות כמצוות החוק מלומדה.

ישראל חסון: אם השירות הזה ייגרע ממדינת ישראל ויעלה בחיי אדם, הכתובת היחידה שלי לעניין הזה תהיה הממונה על הביטוח.

ישראל חסון: אני לא אתן את ידי לדבר הזה.

ישראל חסון: זאת עוד חולייה בהפקרת הפריפריה.

ישראל חסון: לא רק, אבל גם.

ישראל חסון: אני מבקש מכם תוך 3 שבועות להיות ערוכים.

ישראל חסון: אנחנו נקבע מועד.

ישראל חסון: אני לא רוצה להסתפק בדיווח בכתב.

ישראל חסון: אני רוצה דיון המשך לדבר הזה על מנת שכל עם ישראל ישב וישמע מה נעשה, מה הטיפול ומה התוצאות של הטיפול הזה.

ישראל חסון: תודה רבה, הישיבה נעולה.